Amstrad GX4000

GX4000 merupakan sebuah konsol permainan video yang dikeluarkan oleh syarikat elektronik yang berpangkalan di Britain, Amstrad pada tahun 1990 di kawasan Eropah. Konsol ini merupakan percubaan syarikat Amstrad untuk bersaing dengan syarikat pengeluar konsol permainan video lain seperti Nintendo dan Sega, namun begitu kurang mendapat sambutan oleh kerana pasaran konsol Sega Genesis dan Super Nintendo Entertainment System yang semakin popular pada ketika itu. Untuk rekod, kurang daripada 40 jenis permainan video dikeluarkan untuk konsol ini, selepas hanya bertahan tidak sampai setahun di pasaran.

Spesifikasi 

Konsol GX4000 dijana dengan cip mikropemproses Zilog Z80A yang merupakan cip 8-bit. Oleh kerana konsol ini dipasarkan dalam penghujung generasi kedua, ianya tidak bertahan lama di dalam pasaran kerana era konsol 16-bit kian mendapat tempat di kalangan peminat permainan video.

Rujukan 

Konsol permainan video